Príloha č. 1

Doložka vybraných vplyvov


	1. Základné údaje

	Názov materiálu

	Návrh zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov, a ktorým sa menia a dopĺňajú niektoré zákony.



	Predkladateľ (a spolupredkladateľ)

	Ministerstvo zdravotníctva SR


	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☐	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:


	Termín začiatku a ukončenia PPK
	November 2025 December 2025

	Predpokladaný termín predloženia na pripomienkové konanie
	December 2025

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	

	

	2. Definovanie problému

	Uveďte základné problémy, ktoré sú dôvodom vypracovania predkladaného  materiálu (dôvody majú presne poukázať na problém, ktorý existuje a je nutné ho predloženým materiálom riešiť).
Návrh zákona rieši požiadavky vedecko-výskumnej praxe. V súčasnosti problematika biobankovania ako osobitného typu biomedicínského výskumu  nie je legislatívne upravená. Biobanky sú kľúčové pre kvalitný výskum, lepšiu liečbu pacientov a posilnenie zdravotníctva na Slovensku. Bez nich by Slovensko zaostávalo v modernej medicíne aj v medzinárodnej vede.

	3. Ciele a výsledný stav

	Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému). 
Cieľom návrhu zákona je:
- legislatívne upraviť podmienky na zriadenie a činnosť biobánk v Slovenskej republike ako špecializovaných zariadení pre potreby biobankového výskumu, ktorý predstavuje osobitný typ biomedicínskeho výskumu, ustanoviť povinnosti zriaďovateľa biobanky a komplexne upraviť podmienky jej činnosti
-  riešiť požiadavky vedecko-výskumnej praxe
- vytvoriť podmienky na zapojenie pracovísk biomedicínskeho výskumu na Slovensku vrátane pracovísk translačného a klinického (aplikovaného) výskumu, do medzinárodného výskumu a vedecko-technickej spolupráce, ale zároveň umožniť aj dobudovanie dosiaľ chýbajúcich kapacít potrebnej vlastnej vedecko-výskumnej infraštruktúry a tým umožniť realizáciu a rozvoj vlastných výskumných a vývojových aktivít na pracoviskách na území Slovenskej republiky a v konečnom dôsledku prispieť k rozvoju národnej výskumnej a vývojovej základne v tejto kľúčovej a perspektívnej oblasti
-  definovať pojem biobankový výskum ako súčasť a osobitný druh biomedicínskeho výskumu zároveň upraviť a doplniť definíciu biomedicínskeho výskumu o niektoré nové, medzinárodne definované oblasti, ktoré sa v priebehu uplynulého obdobia od jeho prijatia vyšpecifikovali.
- poskytnúť potrebnú právnu ochranu záujmov a ústavných práv osôb, ktoré sú darcami vzoriek biologického materiálu a od ktorých pochádzajú údaje o zdravotnom stave, spojené s týmto materiálom (vrátane informovaného súhlasu a ochrany osobných údajov), ktoré sa v biobankách zbierajú, analyzujú, uchovávajú a za podmienok stanovených týmto zákonom a súvisiacimi právnymi predpismi poskytujú na účely biobankového výskumu a na účely biotechnologického vývoja


	4. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo: 
· Ministerstvo zdravotníctva SR
· Poskytovatelia zdravotnej starostlivosti
· Úrad pre dohľad nad zdravotnou starostlivosťou
· Národné centrum zdravotníckych informácií
· Národná transplantačná organizácia
· Poistenci verejného zdravotného poistenia
· Osoby, ktorým sa poskytuje zdravotná starostlivosť
· Výskumné inštitúcie, univerzity, vysoké školy a iné subjekty realizujúce výskum


	5. Alternatívne riešenia

	Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?

Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.
V prípade nevykonania úpravy bude pokračovať aktuálna právna neistota, ktorá v súčasnosti negatívne ovplyvňuje možnosť zriadenia a prevádzkovania biobánk. Biobanky sú nevyhnutné nielen pre výskumné projekty v oblasti biomedicíny, ale zároveň aj ako právne a eticky garantované zdroje biologického materiálu ľudského pôvodu pre potreby aplikovaného výskumu a vývoja nových liekov a zdravotníckych pomôcok, a to osobitne tých, ktoré sú pripravované špičkovými technológiami. Tieto dosiaľ chýbajúce produkty sú nevyhnutným predpokladom zvyšovania odbornej úrovne a kvality poskytovanej zdravotnej starostlivosti pre občanov Slovenskej republiky. Zároveň sú však aj základným predpokladom lepšej konkurencieschopnosti domácich vedecko-výskumných, vývojových a výrobných kapacít Slovenska v náročných podmienkach znalostnej spoločnosti a ekonomiky a medzinárodnej deľby práce.

	6. Vykonávacie predpisy

	Predpokladá sa prijatie/zmena  vykonávacích predpisov?
	☒  Áno
	☐  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:
· [bookmark: výnos]Vyhláška Ministerstva zdravotníctva Slovenskej republiky č. 84/2016 Z. z., ktorou sa ustanovujú určujúce znaky jednotlivých druhov zdravotníckych zariadení
· [bookmark: X0276cfecec2c8fa89c2045202bef88f36da9bd1][bookmark: č.-105482009-ol][bookmark: Xb78b8984bad0ba5ff1eb14b39e773c874b493d4]Výnos Ministerstva zdravotníctva Slovenskej republiky č. 44/2008, o minimálnych požiadavkách na personálne zabezpečenie a materiálno - technické vybavenie jednotlivých druhov zdravotníckych zariadení


	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☐ Áno                  ☒ Nie

Ak áno, uveďte, ktorých vplyvov podľa bodu 9 sa goldplating týka: 

	




	

	8. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu.
Uveďte kritériá, na základe ktorých bude preskúmanie vykonané.
Preskúmanie účelnosti navrhovaného zákona bude vykonávané ročne na základe posúdenia: 
· počtu žiadostí o zriadenie biobánk,  
· počtu vzoriek (prijatých a vydaných), 
· počtu vzoriek, ktoré biobanka uchováva,
· počtu projektov, na ktorých biobanka participuje,
· počtu užívateľov využívajúcich služby biobanky... 

	

* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.



	9. Vybrané vplyvy  materiálu

	Vplyvy na rozpočet verejnej správy
	☐	Pozitívne
	☐	Žiadne
	☒	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☐	Áno
	☒	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☐	Žiadne
	☒	Negatívne

	Vplyvy na podnikateľské prostredie
	☐	Pozitívne
	☒	Žiadne
	☐	Negatívne

	    z toho vplyvy na MSP

	☐	Pozitívne
	☒	Žiadne
	☐	Negatívne

	    Mechanizmus znižovania byrokracie    
    a nákladov sa uplatňuje:
	☐	Áno
	
	
	☒	Nie

	Sociálne vplyvy
	☒	Pozitívne
	☐	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☐	Nie

	Vplyvy na informatizáciu spoločnosti
	☒	Pozitívne
	☐	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☒	Pozitívne
	☐	Žiadne
	☐	Negatívne



	10. Poznámky

	V prípade potreby uveďte doplňujúce informácie k identifikovaným vplyvom a ich analýzam. 

Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).

Informácie v tejto časti slúžia na zhrnutie vplyvov alebo aj na vyjadrenie sa k marginálnym vplyvom a nie ako náhrada za vypracovanie príslušných analýz vybraných vplyvov.

V prípade, že je materiál posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších prepisov, uveďte internetový odkaz na tento proces.



	11. Kontakt na spracovateľa

	Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.
Mgr. Barbora Kučerová
Odbor implementácie projektov výskumu a vývoja
Sekcia programov a projektov
barbora.kucerova@health.gov.sk
tel.: +421 2 59 373 236

	12. Zdroje

	Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť. 
· Odborná komunita
· Špecializované inštitúcie v oblasti biobankovania

	13. Stanovisko Komisie na posudzovanie vybraných vplyvov z PPK č. .......... 
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☒  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

II. Pripomienky a návrhy zmien: Komisia uplatňuje k materiálu nasledovné pripomienky a odporúčania:

K doložke vybraných vplyvov
Komisia žiada v doložke vybraných vplyvov upraviť bod 2. Definovanie problému a bod 8. Preskúmanie účelnosti v súlade s Jednotnou metodikou na posudzovanie vybraných vplyvov.
Odôvodnenie: Uvádzaný text nedefinuje problémy, ktoré chce predkladaný materiál riešiť. Popisuje iba, čo je obsahom materiálu a čo sú biobanky. Takýto popis nespĺňa požiadavky pre definovanie riešeného problému podľa Jednotnej metodiky na posudzovanie vybraných vplyvov. Priebežné preskúmanie účelnosti nie je dostatočne popísané podľa bodu 8. Jednotnej metodiky na posudzovanie vybraných vplyvov. Predkladateľ má v tomto bode doložky uviesť termín (čas), po ktorom by malo dôjsť k preskúmaniu navrhovaných zmien, kritériá (indikátory), na základe ktorých sa prieskum zrealizuje a ktoré si stanoví predkladateľ podľa charakteru upravovanej problematiky.
Vyhodnotenie: Doplnené podľa požiadavky. 


Komisia odporúča v doložke vybraných vplyvov do časti 11. Kontakt na predkladateľa doplniť meno, priezvisko, funkciu spracovateľa či telefonický kontakt.
Odôvodnenie: V Jednotnej metodike na posudzovanie vybraných vplyvov v časti II. Obsahové požiadavky doložky sú popísané bližšie informácie k jednotlivým častiam doložky a popis, čo by mali obsahovať.
Vyhodnotenie: Doplnené podľa požiadavky. 

K vplyvom na rozpočet verejnej správy
V analýze vplyvov v tabuľke č. 1/A predkladateľ kvantifikoval výdavky v sume  300 tis. eur v roku 2028, v sume 350 tis. eur v roku 2029, v sume 400 tis. eur v roku 2030 
a v sume 450 tis. eur v roku 2031 zo štátneho rozpočtu, ktoré sú tiež uvedené v tabuľkách č. 4/A a č. 5 ako vplyvy na oblasť zamestnanosti. Predmetné výdavky sú tiež kvantifikované ako vplyv na celkový limit verejných výdavkov v tabuľke č. 1/B. V tejto súvislosti je potrebné v tabuľke č. 1/A vyplniť časti „Vplyv na počet zamestnancov“ 
a „Vplyv na mzdové výdavky“. Zároveň je potrebné doplniť detailnejšie časť 2.2.4. Výpočty vplyvov na verejné financie, v členení podľa subjektov, spôsob financovania, zdôvodniť potreby zvýšenia počtu zamestnancov a ich pracovné zaradenie 
a zdôvodniť rozdielne priemerné mzdové výdavky dotknutých zamestnancov.
Vyhodnotenie: Doplnené podľa požiadavky. 

V analýze vplyvov v časti 2.1.1. Financovanie návrhu predkladateľ uvádza, že financovanie predkladaného návrhu nie je zabezpečené v rozpočte kapitoly MZ SR. S návrhom, ktorý by zakladal nekrytý vplyv Komisia zásadne nesúhlasí. Komisia žiada Všetky vplyvy návrhu zákona zabezpečiť v rámci schválených limitov výdavkov dotknutých subjektov verejnej správy (vrátane limitov za oblasť zamestnanosti) na príslušné rozpočtové roky, bez dodatočných požiadaviek na rozpočet verejnej správy a bez vplyvu na limit verejných výdavkov.

Z materiálu nie je jasné, či sa končí externé financovanie biobanky a z dôvodu záväzku udržateľnosti je potrebné zafinancovať mzdy a odvody stávajúcim zamestnancom biobanky v Martine.
Vyhodnotenie: Financovanie sa netýka biobanky v Martine. Financovanie sa týka Národnej transplantačnej organizácie.


Komisia navrhuje preskúmať možnosti alternatívneho financovania s cieľom maximalizovať čerpanie EÚ zdrojov. Jednou z vhodných príležitostí je aktuálna výzva v rámci Programu Slovensko: Dobudovanie výskumných infraštruktúr pre riešenie celospoločenských výziev a mimoriadnych situácií (Biobanková infraštruktúra).
Zároveň z materiálu vyplýva zriadenie viacerých registrov, zvýšenie nárokov v oblasti anonymizácii vzoriek, spracovania dát, atď. V tejto súvislosti Komisia žiada predkladateľa jednoznačne uviesť, že predmetné ustanovenia nebudú zakladať negatívne vplyvy na rozpočet verejnej správy.

Ďalšie technické pripomienky k analýze vplyvov:
· V tabuľke č. 1/A je potrebné v časti Výdavky verejnej správy vyplniť riadok 
„v tom: za každý subjekt verejnej správy / program zvlášť“,
· V tabuľke č. 4/B je nesprávne vypočítané poistné 53,73 % namiesto 35,95 %,
· V tabuľke č. 5 je potrebné uviesť v riadkoch „Priemerný mzdový výdavok“ priemerný mesačný mzdový výdavok na jedného zamestnanca. V roku 2028 nie je uvedený počet zamestnancov, avšak osobné výdavky celkom áno,
· Údaje v tabuľkách je potrebné zosúladiť v celej analýze vplyvov.
Uvedené je potrebné upraviť.
Vyhodnotenie: Upravené podľa požiadavky. 

K vplyvom na informatizáciu spoločnosti
Komisia nesúhlasí, že predložený materiál nemá vplyv na informatizáciu spoločnosti. Materiál zavádza viaceré nové elektronické registre, čo predstavuje vplyv na informatizáciu spoločnosti. V tejto súvislosti je preto nutné vyznačiť pozitívny vplyv na informatizáciu spoločnosti v doložke vybraných vplyvov a vypracovať analýzu vplyvov.
Vyhodnotenie: Dopracované podľa požiadavky. 


K sociálnym vplyvom
Komisia odporúča bod 4.2 a) rozpísať podrobnejšie, aký prínos budú mať jednotlivé pravidlá pre občanov/pacientov (ako napr. biobanky sú kľúčové pre globálne zdravotné iniciatívy zamerané na boj proti chorobám ako rakovina, diabetes a infekčné choroby). Účasťou v medzinárodných sieťach biobánk, ako BBMRI-ERIC, prispievajú biobanky k celosvetovým výskumným a inovačným stratégiám. Vzhľadom na uvedené možno predpokladať, že prínos biobánk pre občania/pacienta môže časom spočívať v tom, že môžu vzniknúť nové spôsoby liečby rôznych chorôb ako napr. (rakovina, diabetes, infekčné choroby ... ). Biobanky sú kľúčové pre rozvoj personalizovanej medicíny. Ukladaním biologických vzoriek prepojených s podrobnými klinickými údajmi môžu byť identifikované nové biomarkery, ktoré predpovedajú reakcie na konkrétnu liečbu. Dostupnosť širokej škály biologických vzoriek umožňuje výskumnému sektoru vyvíjať a validovať nové diagnostické testy.

Komisia odporúča Metodický pokyn odstrániť z Analýzy sociálnych vplyvov, ten slúži iba ako informácia k vyplneniu daného formulára.
Vyhodnotenie: Dopracované podľa požiadavky. 

K vplyvom na manželstvo, rodičovstvo a rodinu
Predložený materiál sa primárne zameriava na úpravu podmienok pre biobanking 
a biomedicínsky výskum na vzorkách. Priamy vplyv na rodičovstvo, rodinu 
a manželstvo je implicitný. Prejavuje sa najmä v oblasti informovaného súhlasu, ochrany darcu a definície výskumu, konkrétne:
1. Podpora rodiny v definícii biomedicínskeho výskumu - Návrh zákona v definícii biomedicínskeho výskumu v oblasti ošetrovateľstva a pôrodnej asistencie výslovne uvádza, že umožňuje aj "podporovať schopnosti jednotlivcov a rodín alebo zlepšovať optimum funkcií a minimalizovať tie, ktoré sú príčinou ochorení". Týmto sa rodina uznáva ako dôležitá jednotka v rámci cieľov biomedicínskeho výskumu.
2. Rodičovstvo a informovaný súhlas (zákonný zástupca) - Návrh zachováva úlohu rodiny/rodičov v rozhodovaní o zdravotnej starostlivosti a výskume v prípade nespôsobilosti pacienta. Uvádza, že ak je pacient (darca vzorky) osobou nespôsobilou dať informovaný súhlas, rozhodnutie o udelení súhlasu alebo jeho odmietnutí robí jeho zákonný zástupca (označovaný ako "oprávnená osoba"). Tento mechanizmus zabezpečuje, že práva detí alebo iných nespôsobilých členov rodiny sú chránené 
a rozhodovanie je ponechané na rodičoch alebo iných právnych zástupcoch.
3. Vzorky z ľudského plodu (citlivá oblasť rodičovstva) - Kľúčovým bodom, ktorý sa dotýka rodičovstva, je úprava odberu vzorky z potrateného ľudského plodu alebo predčasne odňatého ľudského plodu. Zákon stanovuje, že takáto vzorka môže byť odobratá len na základe informovaného súhlasu ženy, ktorá tento ľudský plod potratila, alebo ktorej bol predčasne odňatý. Táto formulácia explicitne priznáva právo rozhodovania matke, čím v kontexte rodiny a manželstva priamo nerieši, ani neukladá povinnosť získať súhlas prípadného otca (manžela/partnera).
4. Ochrana darcu a rodiny pred finančným ziskom (etická rovina) - Návrh zákona zdôrazňuje, že darcovstvo vzorky je dobrovoľné a bezplatné (okrem náhrady vzniknutých nákladov). Výslovne zakazuje odber a spracovanie vzorky s cieľom finančného zisku alebo majetkového prospechu. Toto ustanovenie chráni jednotlivcov a rodiny pred komerčným zneužitím ich biologického materiálu a pred neprirodzeným ovplyvňovaním rozhodnutia o súhlase.
5. Informovanie o zisteniach (dopad na rodinné zdravie) - V prípade, že sa pri spracovaní vzorky získanej s identifikátorom alebo ako kódovaná vzorka zistia poznatky dôležité pre ochranu zdravia darcu, je zodpovedný riešiteľ povinný tieto informácie darcovi oznámiť. Hoci povinnosť informovania sa vzťahuje len na darcu, získané informácie (napr. o genetickom riziku) môžu mať zásadný dopad na zdravie a rozhodovanie v rámci celej rodiny a manželstva. Pri anonymizovaných vzorkách táto povinnosť neexistuje, keďže nie je možné darcu spätne identifikovať a kontaktovať, čo je v poučení darcovi výslovne uvedené.

Navrhovaná právna úprava v oblasti biobankingu a biomedicínskeho výskumu na vzorkách má prevažne pozitívny vplyv na ochranu práv jednotlivca v rámci rodinných vzťahov, a to z dôvodu, že:
·        Návrh zachováva kľúčovú úlohu zákonného zástupcu v prípade, ak darca (dieťa alebo dospelý člen rodiny) nie je schopný dať informovaný súhlas. Týmto sa zabezpečuje, že rozhodovanie o nakladaní s citlivým biologickým materiálom pre výskum zostáva v právomoci a zodpovednosti rodiny/rodičov.
·        Výslovne sa stanovuje, že súhlas na odber vzorky z potrateného ľudského plodu alebo predčasne odňatého ľudského plodu udeľuje žena (matka), čím sa pre ňu vytvára právna istota v citlivej životnej situácii a zveruje sa jej výhradné právo rozhodovania v tejto veci.
·        V definícii biomedicínskeho výskumu (v oblasti ošetrovateľstva a pôrodnej asistencie) sa formálne uvádza, že cieľom je aj "podporovať schopnosti jednotlivcov 
a rodín". Týmto sa rodina uznáva ako dôležitá jednotka v rámci cieľov zdravotníckej vedy.
·        Zákaz finančného zisku alebo majetkového prospechu z darovania vzoriek biologického materiálu slúži ako ochrana rodín a jednotlivcov pred ekonomickým nátlakom či komercializáciou ich genetického a zdravotného materiálu, čím sa posilňuje etický rozmer darcovstva.
·        Povinnosť informovať darcu o nálezoch dôležitých pre jeho zdravie (pri kódovaných vzorkách) má nepriamy, ale pozitívny vplyv na rodinu a manželstvo. Získané informácie (napr. o genetickom riziku) môžu byť kľúčové pre spoločné rozhodovanie partnerov o prevencii, liečbe alebo plánovaní rodiny. 

Komisia požaduje od predkladateľa vyznačiť do doložky vplyvov, že predložený materiál má vplyv na manželstvo, rodičovstvo a rodinu a označiť počet rodín (prípadne celkový počet dotknutých osôb), s akým predkladateľ návrhu v rámci výskumu počíta. 
Ak to nie je možné, Komisia požaduje označiť iné kritériá, podľa ktorých by bolo možné určiť počet rodín / resp. celkový počet dotknutých osôb (napr. kapacitné možnosti a iné).
Vyhodnotenie: Dopracované podľa požiadavky. 


III. Záver: Stála pracovná komisia na posudzovanie vybraných vplyvov vyjadruje 


 nesúhlasné stanovisko


s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II.

IV. Poznámka: Predkladateľ zapracuje pripomienky a odporúčania na úpravu uvedené v bode II a uvedie stanovisko Komisie do doložky vybraných vplyvov spolu 
s vyhodnotením pripomienok.


	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

